Bazéłega santuàrio dei Santi Vitore e Corona La bazéłega santuàrio dei Santi Vitore e Corona el ze un conpleso rełijozo a 3 km da Feltre, inte ła frasion Anzù, in provincia de Bełun. El ze parte de ła lista dei monumenti nasionałi italiani. Involzesta sul monte Miesna, ła ze costituia da ła bazéłega vera e pròpia e da l'anetesto clostro del 1495. La costrusion del santuàrio ła ze stada tacada inte el 1096. La ceza ła ze sta consacrada el 13 de majo del 1101 dal véscovo de Feltre Arpon par ospitar łe rełicuie dei santi Vitore e Corona, patroni de Feltre e de ła diòceze de Feltre. Al santuàrio se ghe ga vołesto afiancar dopo un monastero, che el ga ospità da prima i fiezołani , de consevensa i somaschi , infin i menori oservanti . El 23 de lujo 2002 papa Joani Poło II el ghea ełevà el santuàrio a ła dignità de bazéłega menore. La bazéłega ła ze un'auténtega zoja del romànego e el porta ciari segni de influense armene e orientałi. I interni i ze totalmente afrescai co òpare de età otoniana, de scoła zotesca e de scołari de Tomaso da Modena. I rezalta intrà łe imajni de santi, so ła parete sanca, l'ùltema sena e ła stòria del màrtirio dei titołari inte el transeto de sanca. A oriente de l'altare el ze ponesto el sarcòfago marmòreo dei màrtiri, tirà-sù da cołone e ornà da un frizo floreałe. Inte ła cantoria, a osidente, ghe ze un antigo organo Joani Batista De Lorensi, donà da l'inperatore Fransesco Juzepe I d'Austria inte el 1861. Sujestio el ze l'esterno, co ła faciada de ła bazéłega, alta e streta, e ła longa e rìpida scałinada. Inte el majodel 2011 ze sta reportà da Praga, andove che el zera conservà, el crànio de San Vitore, e venerà inte el santuàrio fin al majo de 2012. Giulio Gaio , presbìtero, pulìtego e antifasista, inte l'arco de ła so stra-longa vita ła ze stada una de łe personałità rełijoze e pulìteghe pì prestijoze del Novezento feltrin. Arciprete par sirca 60 ani del santuàrio, andove ła ze ła so tonba co ła sevente làpide, . Aa. Vv., , Feltre , Tipografia Beato Bernardino, 1984. Alpago-Novello A., , in , Feltre , Tipografia Panfilo Castaldi, 1974. Claut S., , Razai de Seren del Grapa , Associazione Ss. Martiri Vittore et Corona – Tipografia DBS, 1996. Coden F. , , Belluno, Diocesi di Belluno-Feltre, Santuàrio dei Santi Vittore e Corona, 2004. Donà C. , , Atti del convegno, Feltre 18 ottobre 1997, Feltre , Tipografia «Beato Bernardino», 1998. Giazzon M., , Feltre , Tipografia Beato Bernardino, 1991. Minella A., , Feltre , Tipografia Beato Bernardino, 1995. Dalla Rosa S., , Rasai di Seren del Grappa , Editoria DBS, 2012.